Okresná prokuratúra Bratislava III 
Vajnorská 47, 832 77 Bratislava 3

Sp. zn. : 2 Pv 829/13/1103	Bratislava III, 18.3.2014
EEČ : 2-10-96-2014

U Z N E S E N I E

Trestná vec:	obvinený XXXXX  
Prečin:	Všeobecné ohrozenie podľa § 285 odsek 2 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava III
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
prečin všeobecného ohrozenia podľa § 285 ods. 2 Tr.zák. s poukazom na ust. § 138 písm. f/, h/ Tr.zák.  na tom skutkovom základe, že obv.XXXXX dňa 09.07.2013 v čase o 10.45 h v katastrálnom území obce XXXXX ako zamestnanec Letiska M.R.Štefánika - Airport XXXXX, mimo pracovnú dobu v rozpore s článkom 6.1 organizačného poriadku BT, bodu 1.2 nariadenia komisie (EÚ) č. 185/2010 zo 04.03.2010 o ustanovení podrobných opatrení na vykonávanie spoločných základných noriem bezpečnostnej ochrany civilného letectva s odkazom na ust. § 2 písm. n/, bod 1 a bod 6 zákona č. 143/1998 Z.z. o civilnom letectve, bez povolenia vošiel cez bránu č. 9 do vyhradeného  letového, bezpečnostného, neverejného priestoru letiska Mr.R.Štefánika - Airport XXXXX, kde mal odstavený traktor zn. Zetor 12011, červenej farby, EČ: SC-215AF s prívesným balíkovačom, s ktorým následne vykonával balíkovanie sena, pričom v čase okolo 13.10 h došlo k samovznieteniu sena, pričom požiar aj napriek použitiu hasiaceho prístroja neuhasil a požiar sa rozšíril aj na pracovný stroj balíkovač sena, následne telefonicky požiadal o pomoc letiskovú HZS, ktorá požiar v čase o 13.28 h zlikvidovala,

p r e t o ž e   sa obvinený k trestnému činu priznal,  skutok úprimne oľutoval a vzhľadom na jeho osobu s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.				

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OR PZ Senec, Obvodné oddelenie PZ Bernolákovo uznesením sp.zn. ORP-838/BE-SC-2013 zo dňa 09.09.2013 podľa § 206 ods. 1 Tr.por. vzniesol obvinenie XXXXX pre prečin všeobecného ohrozenia podľa § 285 ods. 2 Tr.zák. s poukazom na ust. § 138 písm. f/, h/ Tr.zák. na skutkovom základe uvedenom vo výrokovej časti tohto uznesenia. 
      	XXXXX spáchanie skutku, ktorý sa mu kladie za vinu v celom rozsahu priznal, skutok úprimne oľutoval a dal súhlas na podmienečné zastavenie trestného stíhania podľa § 216 Tr.por. voči svojej osobe.
	  Splnomocnený zástupca poškodenej spoločnosti  Letisko M.R.Štefánika -Airport XXXXX s.r.o. XXXXX popísal skutok tak ako je uvedený v enunciáte predmetného uznesenia. Dodal, že vďaka včasnému zásahu hasičov nedošlo k rozšíreniu požiaru, ktorý bol v blízkosti budovy ILS (zosadacie a približovacie zariadenie, radar) cca. 150 m a na mieste sa nachádzalo mnoho suchého sena. Ak by sa požiar rozšíril, tak by zhorelo celé letisko.
	Na základe dokazovania vykonaného v prípravnom konaní som dospel k záveru, že obv.XXXXX svojím úmyselným konaním naplnil všetky zákonné znaky skutkovej podstaty prečinu všeobecného ohrozenia podľa § 285 ods. 2 Tr.zák. s poukazom na ust. § 138 písm. f/, h/ Tr.zák.  po objektívnej i subjektívnej stránke.
       	XXXXX  doposiaľ nebol  súdne trestaný, ani prejednávaný pre priestupok v mieste bydliska.
          	Vyhodnotením vyššie uvedených skutočností som dospel k záveru, že v predmetnej trestnej veci boli splnené všetky zákonné podmienky pre rozhodnutie o podmienečnom zastavení podľa § 216 ods. 1 písm. a, b, c/ Tr.por.
	Podľa § 216 ods. 2 Tr.por. som obv.XXXXX určil skúšobnú dobu  v trvaní 12 mesiacov. Takto určená dĺžka skúšobnej doby zodpovedá stupňu konania obvineného pre spoločnosť a je primeraná ako hrozba pokračovania v trestnom stíhaní na nápravu obvineného
	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Tuhý
prokurátor